Η χριστιανική παρουσία στη Μέση Ανατολή μέσα από τα ιστορικά και αρχαιολογικά τεκμήρια έως τον 7ο αιώνα
Creators: name: Γερασιμίδου, Ελευθερία Ζαχαρία
Publisher: name: Aristotle University of Thessaloniki
Year: 2024
Subjects: Χριστιανισμός
Μέση Ανατολή
Χριστιανική Αρχιτεκτονική
Christianity
Middle East
Christian Architecture

description: Στην διπλωματική μου εργασία, με τίτλο «Η χριστιανική παρουσία στη Μέση Ανατολή μέσα από τα ιστορικά και αρχαιολογικά τεκμήρια έως τον 7ο αιώνα», επέλεξα να ασχοληθώ μ’ ένα ιδιαίτερο, πρωτότυπο και ενδιαφέρον, για εμένα θέμα, κομμάτια του οποίου βρίσκονται διάσπαρτα στην ελληνική και διεθνή βιβλιογραφία. Η παρούσα διατριβή χωρίζεται σε δύο μέρη. Στο πρώτο μέρος θα προσπαθήσω να συλλέξω και να καταγράψω, μέσα από βιβλιογραφικές, εκκλησιαστικές και ιστορικές πηγές, τα εκτυλισσόμενα γεγονότα, τόσο πριν την εμφάνιση της θρησκείας του Χριστιανισμού, όσο και μετά αυτής. Πιο συγκεκριμένα, θα γίνει αναφορά στις προ-υπάρχουσες θρησκείες παγανιστικές, της αρχαίας ελληνικής και ρωμαϊκής, καθώς και του Ιουδαϊσμού. Εν συνεχεία, θα δοθεί έμφαση στην εμφάνιση και εξάπλωση του Χριστιανισμού κατά την παλαιοχριστιανική και πρωτοβυζαντινή περίοδο, απαντώντας σε ερωτήματα γιατί εμφανίστηκε ο Χριστιανισμός, κάτω από ποιες κοινωνικό-οικονομικό-πολιτισμικές συνθήκες γεννήθηκε, ποια η σχέση του με τις προ-υπάρχουσες θρησκείες , πότε και πού οφείλεται η ραγδαία εξάπλωσή του; Αναλυτικότερα θα γίνει λόγος για τα πρώτα χρόνια της σταδιακής εξάπλωσης του Χριστιανισμού, εξετάζοντας κυρίως την αποστολική και επισκοπική περίοδο, τη σημασία – ρόλο του Μέγα Κωνσταντίνου και την ακόλουθη ταχύτατη εξάπλωση του Χριστιανισμού από το 330 μ.Χ. – 7ο αι. μ.Χ. Στο δεύτερο μέρος θα προσπαθήσω να καταγράψω με χρονολογική σειρά την εξέλιξη της Χριστιανικής εκκλησιαστικής αρχιτεκτονικής, στα ίδια χρονικά πλαίσια (από τον 1ο ως τον 7ο αι. μ.Χ.), μέσα από αρχαιολογικά κατάλοιπα και πηγές. Με λίγα λόγια θα γίνει μια αναζήτηση, ανάλυση, ανάδειξη των ναών και χώρων τέλεσης Χριστιανικών- θρησκευτικών τελετουργιών. Είναι σημαντικό να αναζητηθούν και να αποτυπωθούν οι κοινωνικό-οικονομικές συνθήκες κάτω από τις οποίες διαμορφώνονται και παράγονται οι αλλαγές αυτές της εκκλησιαστικής αρχιτεκτονικής. Η επιλογή του θέματος, τα χρονικά και γεωγραφικά όρια δεν είναι τυχαία. Μπορεί να υπάρχουν διάσπαρτες μελέτες και πληροφορίες για τα δρώμενα κυρίως από τον 3ο αιώνα και εξής, αλλά δεν υπάρχει ένα σαφές συγκεντρωτικό έργο. Αυτό το κομμάτι έρχεται να απαντηθεί μέσα από την παρούσα ερευνητική εργασία. Με λίγα λόγια να εντοπισθούν, όσο το δυνατόν περισσότερες πηγές και αναφορές, ιστορικές και αρχαιολογικές, της προαναφερθείσας περιόδου και να αποδοθούν σε μια άρτια και ορθά δομημένη μελέτη.
description: In my diploma thesis, entitled "The Christian presence in the Middle East through historical and archaeological evidence up to the 7th century", I chose to explore a particular, original and interesting topic, parts of which are scattered in Greek and international literature. This dissertation is divided into two parts. In the first part I will attempt to collect and record, through bibliographic, ecclesiastical and historical sources, the unfolding events, both before the emergence of Christianity, and after it. Specifically, reference will be made to the pre-existing pagan religions, of ancient Greek and Roman religions, as well as Judaism. Subsequently, emphasis will be placed on the appearance and spread of Christianity during the early Christian and early Byzantine periods, addressing questions such as why Christianity appeared, under what socio-economic-cultural conditions it was born, its relationship with pre-existing religions, and when and where its rapid spread originated. More specifically, there will be a discussion about the initial years of the gradual spread of Christianity, mainly examining the apostolic and episcopal period, the significance and role of Emperor Constantine the Great, and the subsequent rapid spread of Christianity from 330 A.D. to the 7th century A.D. In the second part, I will attempt to chronologically document the evolution of Christian ecclesiastical architecture, within the same chronological framework (from the 1st to the 7th century AD) through archaeological remains and sources. In short, there will be a search, analysis, and presentation of Christian religious spaces and places of worship. It is essential to explore and document the socio-economic conditions under which these changes in ecclesiastical architecture were formed and produced. The choice of the topic and the chronological and geographical boundaries are not accidental. There might be scattered studies and information about events mainly from the 3rd century onwards, but there is no clear comprehensive work. This part comes to be answered through the present research work. In short, to locate as many sources and references, historical and archaeological, of the aforementioned period as possible and attribute them to a well-structured and well-structured study.